作者：李曾伯
词牌/韵律：贺新郎

paragraphs: 老作星沙守。
问今年、平头六十，翁还知否。
暑葛霜砧都历遍，还著回旋舞袖。
奚所用、皤然一叟。
欲觅金丹驻颜色，纵铁鞋、踏破终无有。
空自诧，不龟手。
西风又近中秋候。
记相将、桂华开未，月儿圆又。
弧矢四方男子事，争奈灰心也久。
何以报、国恩深厚。
了却宫痴归去好，有竹窗、蓬户生涯旧。
姑一笑，付杯酒。